CELEX: 62012TN0259
Language: da
Date: 2012-06-11 00:00:00
Title: Sag T-259/12: Sag anlagt den 11. juni 2012 — Alban Giacomo mod Kommissionen

28.7.2012   
            
            
               DA
            
            
               Den Europæiske Unions Tidende
            
            
               C 227/33
            
         Sag anlagt den 11. juni 2012 — Alban Giacomo mod Kommissionen
   (Sag T-259/12)
   2012/C 227/55
   Processprog: italiensk
   
      Parter
   
   
      Sagsøger: Alban Giacomo SpA (Romano d’Ezzelino, Italien) (ved advokaterne S. Nanni Costa, F. Di Gianni og G. Coppo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation, subsidiært nedsættelse af den bøde, der er pålagt sagsøgeren, i givet fald under Rettens udøvelse af sin fulde prøvelsesret, som den råder over i henhold til artikel 261 TEUF.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den anfægtede afgørelse er den samme som i sag T-248/12, Carl Fuhr GmbH & C. KG mod Kommissionen.
   Til støtte for søgsmålet har sagsøgeren fremsat to anbringender.
   
               1)
            
            
               Første anbringende om, at fastlæggelsen af varigheden af den overtrædelse, som Alban Giacomo SpA bliver foreholdt, er ulovlig.
               
                           —
                        
                        
                           Sagsøgeren har med det første anbringende gjort gældende, at den overtrædelse, som selskabet foreholdes, ophørte under det sidste møde, som selskabet deltog i den 11. september 2006, og ikke på tidspunktet for Kommissionens kontrolbesøg den 3. juli 2007.
                        
                     
                           —
                        
                        
                           Sagsøgeren har til støtte for dette anbringende påberåbt sig følgende argumenter: i) det er ikke godtgjort, at sagsøgeren under mødet den 11. september 2006 indgik en aftale om forhøjelsen af salgspriserne for 2007; ii) det er ikke godtgjort, at sagsøgeren har gennemført den hævdede aftale om forhøjelsen af salgspriserne for 2007; iii) det er ikke godtgjort, at sagsøgeren opretholdt kontakter med selskabets konkurrenter efter mødet den 11. september 2006.
                        
                     
         
               2)
            
            
               Andet anbringende om, at den bøde, som Alban Giacomo SpA er pålagt, er ulovlig, idet den er i strid med principperne om straffens og sanktionens personalitet, om forbuddet mod forskelsbehandling og om ligebehandling og proportionalitet.
               
                           —
                        
                        
                           Sagsøgeren har med det andet anbringende anført, at Kommissionen i strid med de grundlæggende principper om proportionalitet, ligebehandling og straffens og sanktionens personalitet ikke korrekt har fastsat den bøde, der er pålagt selskabet, som svarer til et niveau, i forhold til dets andel i ansvaret sammenlignet med de øvrige karteldeltagere.
                        
                     
                           —
                        
                        
                           Sagsøgeren har til støtte for dette anbringende påberåbt sig følgende argumenter: i) Den andel af salgene, der er anvendt til beregning af bøden, er uforholdsmæssig; ii) alternativt er Kommissionens afvisning af at lade sagsøgeren være omfattet af en formildende omstændighed ubegrundet, iii) alternativt burde Kommissionen have nedsat størrelsen af den bøde, der er pålagt sagsøgeren, yderligere.